Þeir nemendur sem ætla að útskrifast úr Fjölbrautaskóla Vesturlands í maí dimmiteruðu síðastliðinn föstudag með pompi og prakt . Salur skólans var troðfullur þegar nemendurnir stigu á svið í mafíósabúningum sínum og gerðu góðlátlegt grín að kennurum , starfsfólki og samnemendum eins og hefð er fyrir á þessum degi . Stúlkurnar voru klæddar sínu besta pússi eins og sjá má á meðfylgjandi mynd . Sjá fleiri myndir í Skessuhorni sem kemur út í dag .